Kuigi ilm püsib soe, on laupäeval oodata kohati sajust ja ka äikeselist ilma ning seda eriti Ida-Eestis.

Hommikul sajab paiguti hoovihma ja võib olla äikest, sajuvõimalus on suurem Ida-Eestis. Puhub edela- ja läänetuul 5 kuni 10, rannikul iiliti 15 meetrit sekundis. Õhutemperatuur on 18 kuni 22 kraadi, vahendas "Aktuaalne kaamera".

Päeval on kõikjal vahelduva pilvisusega ilm. Hoovihma ja äikese võimalus on suurem Ida-Eestis. Puhub edela- ja läänetuul 5 kuni 10, põhjarannikul puhanguti 14 meetrit sekundis, õhtuks tuul nõrgeneb. Sooja on päeval 20 kuni 25 kraadi.

Õhtul on vahelduva pilvisusega ilm. Hoovihma ja äikese võimalus on suurem Ida-Eestis. Puhub edela- ja läänetuul 4 kuni 10, põhjarannikul puhanguti 14 meetrit sekundis. Õhutemperatuur on 18 kuni 22 kraadi.

Vastu pühapäeva hommikut hakkab saartel sadama ja sadu laieneb päevaks üle Eesti.